b'\n_START_ARTICLE_\nVaasan rantapuisto (Nelimarkka)\n_START_PARAGRAPH_\nVaasan rantapuisto on taiteilija Eero Nelimarkan \xc3\xb6ljyv\xc3\xa4rity\xc3\xb6 kankaalle vuodelta 1917. Teos on kooltaan 47\xc3\x9746 cm. Se kuuluu Ateneumin taidemuseon Ester ja Jalo Sihtolan kokoelmiin._NEWLINE_Eero Nelimarkka vietti osan kes\xc3\xa4st\xc3\xa4 1917 Vaasassa veljens\xc3\xa4 luona, jonka puistossa t\xc3\xa4m\xc3\xa4 Vaasan rantapuistomaisema -ty\xc3\xb6 syntyi.On sanottu, ett\xc3\xa4 Nelimarkan puukuvat ovat kuvia rinnakkain kasvavista puuyksil\xc3\xb6ist\xc3\xa4 eik\xc3\xa4 niink\xc3\xa4\xc3\xa4n kuvia maisemista. T\xc3\xa4m\xc3\xa4 siksi, ett\xc3\xa4 niiss\xc3\xa4 huomio kiinnittyy ensisijaisesti puihin. Maalauksen keski\xc3\xb6ss\xc3\xa4 ovat el\xc3\xa4v\xc3\xa4t puut. Ne ovat kallellaan, suoria, v\xc3\xa4nkyr\xc3\xb6it\xc3\xa4, paksuja tai ohuita. Nelimarkka my\xc3\xb6s pelkisti v\xc3\xa4ripintoja enemm\xc3\xa4n ja k\xc3\xa4ytti v\xc3\xa4rej\xc3\xa4 niukemmin 1910-luvun loppupuolen t\xc3\xb6iss\xc3\xa4\xc3\xa4n kuin muulloin. H\xc3\xa4nen tiedet\xc3\xa4\xc3\xa4n ihailleen Helene Schjerfbecki\xc3\xa4, jonka taidetta t\xc3\xa4m\xc3\xa4 tyyli hieman muistuttaa._NEWLINE_Ateneumin taidemuseon Ester ja Jalo Sihtolan kokoelmaan kuuluu Nelimarkan kaksi samana kes\xc3\xa4n\xc3\xa4 maalaamaa rantamaisemaa puineen: Vaasan rantapuisto ja Jokimaisema Kauhavalta.'